Da vare ar votadegoù rannvro UDB ray kinnigoù resis, gant al listenn Europa Ekologiezh Breizh, evit ma vo lakaet e-pleustr, a-benn ar fin, ur steuñv rannvroel saveteiñ ha diorren ar brezhoneg hag ar gallaoueg dre implijout ar yezhoù-se er mediaoù, er vuhez publik hag en deskadurezh. Ar steuñv-mañ a dalvezo evit Breizh 5 departamant. Diouzh ar stourmoù a vimp  gouest da gas da benn e Breizh e teuimp a-benn da ziframmañ, digant Pariz, ur statut evit hor yezh ha neo ket en ur chortoz ul lezenn, ha ne vo ket anezhi, digant gouarnamant Nikolas Sarkozy.